**ΚΡΙΤΗΡΙΟ ΑΞΙΟΛΟΓΗΣΗΣ**

Ο απόηχος από τη σφαγή των μαθητών στο γυμνάσιο Λίτλτον του Κολοράντο από δύο συμμαθητές τους δεν έχει σβήσει ακόμα στις ΗΠΑ, όπου κάθε μέρα 14 εκατομμύρια έφηβοι πηγαίνουν στο σχολείο. Το 40% από αυτά τα παιδιά, όπως και εκατομμύρια άλλα στον κόσμο, «σερφάρουν» συστηματικά στο Ίντερνετ, αναζητώντας κάθε είδους πληροφορία για αθλητικά γεγονότα, για τα τροπικά δάση ή για τον Άμλετ ή ανταλλάσσοντας μηνύματα. Μπορούν, όμως, εξίσου εύκολα να βρουν ηλεκτρονικές σελίδες ρατσιστικού μένους ή αναλυτικές οδηγίες για την κατασκευή βομβών, δύο τομείς που ενδιέφεραν ιδιαίτερα τους ανήλικους δολοφόνους του Κολοράντο, ή ένα site σκληρού πορνό. Κανείς δεν αμφισβητεί ότι το Ίντερνετ ανοίγει τις πόρτες για τους θησαυρούς της γνώσης και της πληροφόρησης, που θεωρητικά θα έκαναν τον κόσμο μας καλύτερο.

Όμως ποιος γονιός μπορεί να μένει ήσυχος, όταν το παιδί του έχει πρόσβαση σε ηλεκτρονικές σελίδες με τίτλους του είδους «Πλαστά χρήματα», «Πώς παίρνει μπρος ένα αυτοκίνητο χωρίς κλειδιά», «Διαρρήξεις σε σπίτια» ή «Θερμικές βόμβες»; Όλη η κουλτούρα της κοινωνίας μας, με τα σκουπίδια της μαζί, βρίσκεται εκεί. Το παραμικρό βίτσιο παρατάσσεται πλάι στον Μπαχ, στις φιλανθρωπικές δραστηριότητες και στις φωτογραφίες από τον Άρη. Μέσα στο Ίντερνετ ανθούν εκατομμύρια λουλούδια και άλλα τόσα ζιζάνια.

Από τον Τύπο

(Η **Σφαγή στο λύκειο Κολουμπάιν** συνέβη την Τρίτη, [20 Απριλίου](https://el.wikipedia.org/wiki/20_%CE%91%CF%80%CF%81%CE%B9%CE%BB%CE%AF%CE%BF%CF%85) [1999](https://el.wikipedia.org/wiki/1999) στο γυμνάσιο και λύκειο Κολουμπάιν Τζέφερσον στο [Κολοράντο](https://el.wikipedia.org/wiki/%CE%9A%CE%BF%CE%BB%CE%BF%CF%81%CE%AC%CE%BD%CF%84%CE%BF) των [Ηνωμένων Πολιτειών](https://el.wikipedia.org/wiki/%CE%97%CE%BD%CF%89%CE%BC%CE%AD%CE%BD%CE%B5%CF%82_%CE%A0%CE%BF%CE%BB%CE%B9%CF%84%CE%B5%CE%AF%CE%B5%CF%82). Θεωρείται ένα από τα σοβαρότερα κρούσματα βίας σε σχολείο στην ιστορία των ΗΠΑ. Δύο έφηβοι μαθητές, ο Έρικ Χάρρις και ο Ντάϊλαν Κλέμπολντ, εισέβαλαν στο σχολείο τους πυροβολώντας και σκοτώνοντας δώδεκα συμμαθητές τους και έναν δάσκαλο, πριν αυτοκτονήσουν. Τραυμάτισαν επίσης άλλα 24 άτομα. Η σφαγή προκάλεσε την έντονη δημόσια συζήτηση σχετικά με τους νόμους ελέγχου των όπλων στις Ηνωμένες Πολιτείες. Πολλή συζήτηση έγινε επίσης σχετικά με το ρόλο των βίαιων [κινηματογραφικών](https://el.wikipedia.org/wiki/%CE%9A%CE%B9%CE%BD%CE%B7%CE%BC%CE%B1%CF%84%CE%BF%CE%B3%CF%81%CE%AC%CF%86%CE%BF%CF%82) ταινιών και των βίαιων παιχνιδιών [ηλεκτρονικών υπολογιστών](https://el.wikipedia.org/wiki/%CE%97%CE%BB%CE%B5%CE%BA%CF%84%CF%81%CE%BF%CE%BD%CE%B9%CE%BA%CF%8C%CF%82_%CF%85%CF%80%CE%BF%CE%BB%CE%BF%CE%B3%CE%B9%CF%83%CF%84%CE%AE%CF%82) στην αμερικανική κοινωνία.)

ΑΣΚΗΣΕΙΣ

1. Να δώσετε έναν τίτλο στο κείμενο.
2. Ποια είναι τα οφέλη και ποιοι οι κίνδυνοι του Διαδικτύου, σύμφωνα με το κείμενο;
3. Στη 2η παράγραφο του κειμένου η Θ.Π. δε βρίσκεται στην αρχή, όπως συνηθίζεται, αλλά κάπου στο μέσο της. Μπορείτε να την εντοπίσετε;
4. α) Να βρείτε στο κείμενο δύο οριστικά και δύο αόριστα άρθρα με το ουσιαστικό που συνοδεύουν.

β) Ο απόηχος…. στο σχολείο: Στην περίοδο αυτή του κειμένου να βρείτε τη σημασία των οριστικών άρθρων που έχουν υπογραμμιστεί.

1. Να βρείτε από ποιες λέξεις έχουν παραχθεί τα παρακάτω επίθετα και να σημειώσετε τις παραγωγικές καταλήξεις τους.

|  |  |  |
| --- | --- | --- |
| ΕΠΙΘΕΤΟ | ΠΑΡΑΓΩΓΙΚΗ  ΚΑΤΑΛΗΞΗ | ΑΡΧΙΚΗ ΛΕΞΗ |
| Αγριωπός |  |  |
| Συμπονετικός |  |  |
| Υπολογίσιμος |  |  |
| Αποψινός |  |  |
| Σιωπηρός |  |  |
| Πιστευτός |  |  |
| Μεγαλούτσικος |  |  |
| Χειμωνιάτικος |  |  |
| Θορυβώδης |  |  |
| Μυνητήριος |  |  |